open-index/open-wikipedia-markdown huggingface dataset:
אריאן קאוילי

[250px|ממוזער|אריאן קאוילי (משמאל) [דריכת ענבים|דורכת ענבים בפסטיבל היין השנתי שמתקיים בנגורנו קרבאך, שנת 2016.]]
**אריאן בו קאוילי** (באנגלית: **Arianne Bo Caoili**; 22 בדצמבר 1986 – 30 במרץ 2020) הייתה שחמטאית אוסטרלית ילידת הפיליפינים בדרגת אמן בינלאומי לנשים. זכתה באליפות השחמט באוקיאניה שהתקיימה בשנת 2009 והשתתפה בשבע אולימפיאדות שחמט.

## קריירת שחמט
200px|ממוזער|אריאנה קאוילי, 2008.
קאוילי נולדה במנילה שבפיליפינים והחלה לשחק שחמט בגיל 6. ב-22 בדצמבר 2000 היא זכתה באליפות אסיה מתחת לגיל 16 בתחרות שהתקיימה בבגאק, שבפיליפינים. בשנה לאחר מכן, צברה 5.5 נקודות מ-9 אפשריות בתחרות "קונקה דלה פרסולה" שבאיטליה. ברשימת הדירוג של פיד"ה באוקטובר 2002, השיגה קאוילי את ניקוד השיא שלה - מד כושר של 2309.

בשנת 2004 עברה קאוילי להתגורר באוסטרליה, והחלה לייצג אותה בתחרויות השחמט. בשנת 2009, היא זכתה בתחרות השחמט הקלאסית של לונדון לנשים לאחר שצברה 8 נקודות מ-9 אפשריות, שתי נקודות לפני המקום השני. באותה שנה, זכתה קאוילי באליפות שחמט לנשים באוקיאניה וכתוצאה מזכייה זו העפילה לאליפות העולם לנשים בשנת 2010. עם זאת, בחרה שלא להשתתף בתחרות זו.

הפסיקה להיות שחמטאית פעילה בספטמבר 2015.

## באולימפיאדת השחמט
בין השנים 1984 ל-2014 השתתפה אריאן קאוילי ב-7 אולימפיאדות שחמט:

## הופעות בטלוויזיה
קאוילי הייתה אחת המשתתפות בעונה החמישית של תוכנית הטלוויזיה "רוקדים עם כוכבים" האוסטרלית. שותפה המקצועי בריקודים היה הרקדן קרמלו פיזינו. הזוג סיים במקום השני.

באחד הפרקים של תוכנית הטלוויזיה "דיל או לא דיל" ניצחה קאוילי באחת התחרויות וזכתה במכונית.

## חיים אישיים
בן זוגה של קאוילי מאז 2008 היה לבון ארוניאן, מהשחמטאים המובילים בעולם. הם נפגשו לראשונה בשנת 1996, באליפות העולם לנוער בלאס פאלמאס, והכירו ב-2006 על ידי חברם המשותף אלכס ווהל. ב-2015 השניים התארסו וב-30 בספטמבר 2017 התחתנו בארמניה במנזר סאגמוסקאנק בן המאה ה-13, בהשתתפותם של נשיא ארמניה סרז' סרקזיאן ואשתו ריטה סרקזיאן.

קאוילי דיברה מספר שפות באופן שוטף, ולמדה לתואר דוקטור באוניברסיטה גרמנית. עבודת הדוקטורט שלה עסקה ב"מדיניות החוץ הרוסית, ובמיוחד קשריה הכלכליים והעסקיים עם ארמניה ברמת המדינה וברמה הפרטית". היא עבדה כיועצת בחברת ייעוץ עולמית. משנת 2013 ועד מותה בשנת 2020 קאוילי התגוררה ועבדה בארמניה.

קאוילי נפטרה ב-30 במרץ 2020, לאחר שנפצעה באורח קשה בתאונת דרכים כשבועיים קודם לכן.

## קישורים חיצוניים

* 

## הערות שוליים




קטגוריה:אמנים בין-לאומיים לנשים
קטגוריה:שחמטאיות פיליפיניות
קטגוריה:שחמטאיות אוסטרליות
קטגוריה:הרוגות תאונות דרכים
קטגוריה:אוסטרליות שנולדו ב-1986
קטגוריה:אוסטרליות שנפטרו ב-2020
רוברט ויטאקר

**רוברט ויטאקר** (נולד ב-1952) הוא עיתונאי ומחבר ספרי עיון אמריקני, הכותב בעיקר על רפואה ועל פסיכיאטריה.

ויטאקר היה כתב לנושאי רפואה בעיתון "אלבני טיימס יוניון" במדינת ניו יורק מ-1989 עד 1994. ב-1992 התקבל לתוכנית המלגות המיוחדת לעיתונאים מומחים לצורך העמקת מחקרם במסגרת המכון הטכנולוגי של מסצ'וסטס. לאחר מכן הפך לאחראי על פרסומי בית הספר לרפואה של אוניברסיטת הרווארד. בשנת 1994 ייסד חברת הוצאה לאור סנטר-ווטש שסקרה את שדה הניסויים הקליניים. החברה נרכשה על ידי תאגיד תומסון בשנת 1998.

ב-2001 כתב את ספרו הראשון **Mad in America** על מחקרים פסיכיאטריים ועל תרופות.

ב-2002 פרסם ב-USA Today את המאמר "תרופות פסיכיאטריות עלולות לחבל בהחלמה". ב-2004 פרסם מאמר בכתב העת Medical Hypotheses שכותרתו "המקרה של תרופות אנטי-פסיכוטיות: 50 שנה של פגיעה העולה על התועלת". ב-2005 פרסם בכתב העת Ethical Human Psychology and Psychiatry את מחקרו "אנטומיה של מגפה: תרופות פסיכיאטריות ועלייתן המפליאה של מחלות הנפש באמריקה".

ב-2008 הופיע בסרט Take These Broken Wings: Recovery from Schizophrenia Without Medication העוסק בבעייתיות של מתן תרופות בטיפול במחלות הנפש.

ב-2010 הוציא לאור את ספרו **אנטומיה של מגפה**. הספר זכה בפרס יוקרתי לעיתונאות חוקרת לשנת 2010. הספר חוקר מדוע מספר חולי הנפש באמריקה עולה בהתמדה חרף מה שמכונה המהפכה הפסיכו-פרמקולוגית. התזה העיקרית של ויטאקר היא כי התרופות הפסיכיאטריות גורמות במקרים רבים בשימוש ממושך להחרפת הפגיעה: לנזקים בריאותיים, להתכווצות נפח המוח ולרגישות יתר להתקפים נוספים. למרות תוצאות אלה בכמה מחקרים בולטים בשנות ה-70 וה-80 החלו חברות התרופות כגון אלי לילי, יחד עם האיגוד הפסיכיאטר האמריקני לקדם תרופות אלה באופן אגרסיבי יותר. פסיכיאטרים אקדמיים בולטים רבים פעלו כמובילי דעה מרכזיים בחברות התרופות וקיבלו מיליוני דולרים.

ב-2015 הוציא לאור עם ליסה קוסגרוב את הספר **Psychiatry Under the Influence - Institutional Corruption, Social Injury, and Prescriptions for Reform**.

מייסד אתר האינטרנט Mad in America. האקטיביסטית הישראלית דליה וירצברג-רופא פרסמה באתר זה שני מאמרים עד כה.

## קישורים חיצוניים

* 
* 

## הערות שוליים

קטגוריה:מחברי ספרי עיון אמריקאים
קטגוריה:עיתונאים אמריקאים
קטגוריה:אמריקאים שנולדו ב-1952
You Want It Darker (שיר)

ממוזער|הנני, הנני: מחווה ללאונרד כהן בבית התפוצות במלאת שנה למותו|300px
"**You Want It Darker**" (מילולית: אַתָּה רוֹצֶה זֹאת אפל יותר) הוא שיר (סינגל) של המשורר והמוזיקאי הקנדי לאונרד כהן. השיר יצא לאור ב-21 באוקטובר 2016.

You Want It Darker הוא שיר הנושא מתוך האלבום של כהן הנושא את אותו השם. שיר זה זיכה את האמן בפרס גראמי עבור ביצוע שיר הרוק הטוב ביותר. בשיר משלב כהן חלקים מתפילת החזן ביום הכיפורים.

## תיאור השיר

זהו אחד משיריו האחרונים של כהן מהאלבום שהתפרסם שבועות ספורים לפני מותו. במילות שיר זה מטיח כהן אמיתות בפני האל, לצד ציטוטים והפניות למקורות ביהדות (מוטיב הקיים גם בשירים אחרים של כהן).

בשיר You Want It Darker מארח כהן את החזן ומקהלת בית הכנסת של ילדותו, בית הכנסת שער השמיים שבעיר מונטריאול. שיתוף פעולה מוזיקלי זה, שבמרכזו המלה "הנני" ולצדה מילות תפילת הקדיש, היה הדרך בה בחר כהן להיפרד מן העולם.

בשנים האחרונות לפני מותו נהג כהן להתכתב עם גדעון צלרמאייר (Zellermayer Gideon), החזן בבית הכנסת אותו בנה סבו של כהן ואליו הלך כהן בילדותו. גם בתקופות עמוסות בקריירה שלו, כשהוא חווה תחייה מאוחרת בקריירה שלו וקהל רב אשר שב לנכוח בהופעותיו, הקפיד כהן להתכתב עם צלרמאייר.

בחירתו של כהן לשלב בשיר את מקהלת בית הכנסת ואת צלרמאייר, מהווה גם היא הוכחה נוספת לאהבה הרבה שגילה כהן לדת היהודית, כמו גם בולטת כמעשה חריג במונחים מוזיקליים. לאורך הקריירה שלו הקפיד כהן ללהק זמרות לקולות רקע, ואילו כאן הייתה זו אחת הפעמים הבודדות בהן ביכר מקהלת בית כנסת כל-גברית על פני שירת נשים. מאוחר יותר ציווה כהן כי צלרמאייר יערוך את טקס הלוויה שלו.

## הופעות במדיה אחרת
בשיר נעשה שימוש בקדימון של משחק הווידאו Assassin's Creed Origins בשנת 2017, וכמו כן בסיום הפרק השלישי של העונה השלישית של תוכנית הטלוויזיה "מיליארדים" ועוד.

## מיצג
במלאת שנה לפטירתו של כהן, עלה בלובי מוזיאון העם היהודי - בבית התפוצות מיצג המבוסס על השיר.

המיצג מורכב מקטעים מתוך סרט דוקומנטרי שיצרה הטלוויזיה הקנדית בשנת 1964, ומצילום של דמויות מרכזיות בתרבות והאמנות הישראלית: אתי אנקרי, יואב קוטנר, מלך זילברשלג ועוד, שמאזינות לשיר, כשברקע קולו של לאונרד כהן.

## קישורים חיצוניים
* 
* מידע על השיר באתר מיוזיק בריינז
* מילות השיר באתר MetroLyrics

## הערות שוליים

קטגוריה:שירי לאונרד כהן
סוף הפאקינג עולם (סדרת טלוויזיה)

**סוף הפאקינג עולם** (באנגלית: ****) היא סדרת טלוויזיה בריטית במתכונת קומדיה שחורה המבוססת על רומן באותו שם מאת צ'ארלס פורסמן. 

הסדרה מבוססת על המיני-קומיקס של פורסמן "סוף הפאקינג עולם", ומספרת על ג'יימס (אלכס לות'ר), בן 17 שמאמין שהוא פסיכופת, ואליסה (ג'סיקה ברדן), חברתו המרדנית לכיתה הרואה בג'יימס הזדמנות להימלט מחייה שלה. 

## עלילה
ג'יימס הוא נער בן 17 שמאמין שהוא פסיכופת. הוא הורג חיות כתחביב, אבל מתחיל להשתעמם מהתחביב. הוא מחליט שהוא רוצה לנסות להרוג בן אדם. הוא מחליט שהוא רוצה להתנסות על אליסה, בת כיתתו בת 17, מרדנית, עם בעיות משלה. היא מציעה שהם יברחו יחד, בתקווה להרפתקה הרחק ממשפחתה הסוערת, וג'יימס מסכים כשבכוונתו למצוא הזדמנות לרצוח אותה. הם יוצאים לטיול דרכים ברחבי אנגליה, ומפתחים מערכת יחסים תוך סדרה של היתקלויות בדרכם.

## דמויות
#### דמויות ראשיות
* **[[אלכס לות'ר]]** בתפקיד **ג'יימס**, נער בן 17 שמאמין שהוא פסיכופת. ג'ק ויאל מגלם את ג'יימס הצעיר.
* **[[ג'סיקה בארדן]]** בתפקיד **אליסה**, נערה מרדנית. הולי ביצ'י מגלמת את אליסה הצעירה.
* **[[ג'מה וילן]]** בתפקיד **יוניס נון**, בלשית החוקרת את הרצח של קלייב.
* **[[וונמי מוסקו]]** בתפקיד **טרי דארגו**, שותפתה הנוקשה של יוניס במשטרה.
* **[[סטיב אורם]]** בתפקיד **פיל**, אביו של ג'יימס.
* **[[כריסטין בוטומלי]]** בתפקיד **גוון**, אמה של אליסה.
* **[[נאווין צ'אודרי]]** בתפקיד **טוני**, אביה החורג של אליסה.
* **[[בארי וורד]]** בתפקיד **לזלי פולי**, אביה סוחר הסמים של אליסה.

#### דמויות משניות
* **[[קיירסטון וורינג]]** בתור **דבי**, החברה לשעבר של לזלי שעמו יש לה ילד.
* **[[ג'ף בל]]** בתור **מרטין**, איש משפחה שנותן לג'יימס ואליסה טרמפ.
* **[[אלכס סוייר]]** בתור **טופר**, נער צעיר שאליסה פוגשת, היא מזמינה אותו לשכב איתה אך לאחר מכן דוחה אותו.
* **[[ג'ונתן אריס]]** בתור **ד"ר קלייב קוך**, סופר, פרופסור, רוצח סדרתי של נשים, ג'יימס רוצח אותו.
* **[[איילין דייוויס]]** בתור **פלורה**, אמו של קלייב.
* **[[ארל קייב]]** בתור **פרודו**, עובד אומלל בתחנת דלק.
* **[[פליסיטי מונטגיו]]** מנהלת תחנת הדלק.
* **[[אלכס בקט]]** כ**ג'ונו**, אחד הלקוחות של לזלי.
* **[[ליאון אנור]]** כ**אמיל**, מאבטח בחנות שאליסה נתפסה גונבת בו.
* **[[מאט קינג]]** בתור בלש שג'יימס ניגש אליו לספר על אמו שהתאבדה.
* **[[קלי הריסון]]** כאמו המתה של ג'יימס.
* **[[זרינה אימסרוביק]]** בתור האח התינוק של אליסה.

## סקירה
התוכנית בעלת שמונה הפרקים שודרה בבריטניה ב-All 4 (פלטפורמת הוידאו על פי דרישה של ערוץ 4) ב-24 באוקטובר 2017, ובנטפליקס העולמית ב-5 בינואר 2018. ב-21 באוגוסט 2018 אושר שהסדרה תמשיך לעונה שנייה, וב-5 בנובמבר 2019 עלתה העונה השנייה לשידור בנטפליקס. לפני עליית העונה השנייה, קובל הודיעה שאין בכוונתה ליצור עונה שלישית לסדרה.

הסדרה מבוססת על המיני-קומיקס של פורסמן "סוף הפאקינג עולם", אשר הפך לספר בשנת 2013. יוצר הסדרה ג'ונתן אנטוויסט יצר איתו קשר על יצירת סרט, אך במקום זאת החליט על יצירת סדרת טלוויזיה.

## ראו גם
* זה מה שחסר לי עכשיו (סדרת טלוויזיה)

## קישורים חיצוניים

* 

קטגוריה:סדרות נעורים בריטיות
קטגוריה:קומדיות שחורות
קטגוריה:דרמות קומיות
קטגוריה:נטפליקס: תוכניות וסדרות
קטגוריה:סדרות טלוויזיה המבוססות על ספרים
קטגוריה:סדרות טלוויזיה בריטיות שעלו לשידור בשנות ה-2010
TV 2 Zebra

**TV 2 Zebra** הוא ערוץ טלוויזיה נורווגי המשדר תוכניות בידור, תוכניות אינטראקטיביות וספורט בשידור חי, כשהתוכן המשודר בערוץ מיועד בעיקר לצופים גברים. הערוץ החל לשדר תחת השם TV 2 Xtra ב-24 בינואר 2004, אבל קודם לכן הוא נקרא TV 2 פלוס, וכך הוא נקרא רשמית עד היום.

הערוץ מחזיק בזכויות השידור על ליגת העל הנורווגית, והוא משדר משחק בשידור חי מדי שבוע. בנוסף ניתן לצפות במשחקים נוספים דרך TV 2 Sport.

בשנת 2020 עמד שיעור הצפייה בערוץ על 1.6%.

## מטרות הערוץ
* שידור סרטים
* שידור כמה הפקות מקור נורווגיות
* רכישת סדרות בידור מחוץ לנורווגיה

## תוכניות טלוויזיה פופולריות
* מטרה מזהב
* תוכנית הגברים
* אמיצה

## קישורים חיצוניים

* 

## הערות שוליים

קטגוריה:ערוצי טלוויזיה נורווגיים
יואב ולינסקי

**יואב ולינסקי** (נולד בשנת 1988) הוא שחיין פאראלימפי ישראלי, סגן אלוף אירופה בשחייה (איינדהובן 2014), במשחה ל-400 מטר חופשי. ייצג את ישראל בשתי אולימפיאדות נכים (לונדון 2012 וריו דה ז'ניירו 2016).

## ביוגרפיה
בגיל שנה התגלתה אצל ולינסקי נזק מוחי שנגרם ככל הנראה מחוסר אספקת חמצן במהלך הלידה וגרם לשיתוק חלקי בגפיים הימניות. כחלק מתהליך השיקום החל לשחות בגיל שנתיים באיל"ן רמת גן בהדרכתה של מרגלית זוננפלד. בשנת 2000 עבר עם משפחתו לריברסייד, קליפורניה, ארצות הברית, בעקבות הפוסט דוקטורט של אימו ושם נחשף לשחייה תחרותית ולשחיינים נכים ששוחים באותה קבוצה עם שחיינים "רגילים". הוא התאמן לצידו של רודי גרסיה טולסון  קטוע 2 רגליים מעל הברך, פעמיים ברציפות אלוף פאראלימפי בשחייה ואיש ברזל.

לאחר חזרתו מארצות הברית בשנת 2002 התאמן ולינסקי במועדון איל"ן רמת גן במקביל לאימונים בקבוצת מכבי פארק מים רעות. בשנת 2005 עבר להתאמן בבית הלוחם תל אביב בהדרכתו של נח רם שם הוא מתאמן עד היום.

בשנת 2007 התגייס ללהק מודיעין של חיל האוויר בהתנדבות.

באליפות אירופה בשחייה שנערכה בברלין, גרמניה בשנת 2011 זכה ולינסקי במדליית ארד, במשחה ל-200 מטר מעורב אישי בתוצאה של 3:05.99 דקות.

במשחקים הפאראלימפיים לונדון (2012) סיים ולינסקי במקום תשיעי במשחה ל-100 מטר חזה בתוצאה של 1:34.31 דקות, פעמיים במקום 11, במשחה ל-200 מטר מעורב אישי בתוצאה של 3:03.88 דקות ובמשחה ל-100 מטר גב בתוצאה של 1:34.12 דקות ובמקום 14 במשחה ל-100 מטר חופשי בתוצאה של 1:14.65 דקות.

באליפות אירופה בשחייה שנערכה באיינדהובן, הולנד באוגוסט 2014 זכה ולינסקי בשתי מדליות, כסף וארד. מדליית כסף, במשחה ל-400 מטר חופשי בתוצאה של 5:43.07 דקות. מדליית ארד, במשחה ל-200 מטר מעורב אישי בתוצאה של 3:01.76 דקות.

באליפות אירופה בשחייה שנערכה בפונשל, פורטוגל במאי 2016 זכה ולינסקי בשתי מדליות ארד, במשחה ל-50 מטר פרפר בתוצאה של 39.14 שניות ובמשחה ל-200 מטר מעורב אישי בתוצאה של 3:00.04 דקות.

במשחקים הפאראלימפיים ריו דה ז'ניירו (2016) סיים ולינסקי במקום שביעי במשחה ל-200 מטר מעורב אישי בתוצאה של 2:59.08 דקות, בשלב המוקדמות הוא קבע תוצאה של 2:57.68 דקות ועלה למשחה הגמר מהמקום השישי. נוסף לכך הוא סיים במקום עשירי במשחה ל-100 מטר חזה בתוצאה של 1:34.36 דקות, במקום 12 במשחה ל-100 מטר גב בתוצאה של 1:32.37 דקות ובמקום 15 במשחה ל-100 מטר חופשי בתוצאה של 1:14.59 דקות. נוסף לכך, הוא השתתף במשחה שליחים משולב (2 שחייניות ו-2 שחיינים) 4x50 מטר חופשי ביחד עם איאד שלבי, אראל הלוי וענבל פיזרו. הרביעייה הישראלית הגיעה לשלב הגמר אך פסלה וסיימה במקום שביעי. בשלב המוקדמות היא סיימה במקום שביעי בתוצאה של 3:10.00 דקות.

## חייו האישיים
ולינסקי בוגר תואר ראשון במדעי המחשב במכללה למנהל משנת 2015 ועובד כאלגוריתמיקאי בתחום הראייה הממוחשבת.

## קישורים חיצוניים
* פירוט השתתפותו בתחרויות המשחקים הפאראלימפיים באתר הרשמי של IPC 

## הערות שוליים

קטגוריה:שחיינים פאראלימפיים ישראלים
קטגוריה:שחיינים נכים ישראלים
קטגוריה:שחייני חזה ישראלים
קטגוריה:שחייני גב ישראלים
קטגוריה:שחייני חופשי ישראלים
קטגוריה:שחייני פרפר ישראלים
קטגוריה:שחייני מעורב אישי ישראלים
קטגוריה:ספורטאים ישראלים במשחקים הפאראלימפיים לונדון (2012)
קטגוריה:שחיינים במשחקים הפאראלימפיים לונדון (2012)
קטגוריה:ספורטאים ישראלים במשחקים הפאראלימפיים ריו דה ז'ניירו (2016)
קטגוריה:שחיינים במשחקים הפאראלימפיים ריו דה ז'ניירו (2016)
קטגוריה:ספורטאי איל"ן
קטגוריה:בוגרי המסלול האקדמי המכללה למינהל
קטגוריה:ישראלים שנולדו ב-1988
TV 2 Sport (נורווגיה)

**TV 2 Sportkanalen** היה ערוץ טלוויזיה נורווגי בתשלום ששידר ספורט (שידורי הערוץ התפרשו על פני 5 אפיקים שונים, בשם TV 2 Sport מ-1 עד 5). שידורי הערוץ כוללים כדורגל ובו גם שידורי הפרמייר ליג. כיום זוהי רשת ערוצי טלוויזיה המורכבת מ-TV 2 Sport 1 ו-TV 2 Sport 2.

## היסטוריה
הערוץ הושק ב-24 במרץ 2007 בשידורי Canal Digital, Get AS, Lyse Energi ו-BKK. בסתיו אותה שנה הושקו שידורי הערוץ גם ב-RiksTV. החל מ-22 במרץ 2009 הערוץ זמין גם בפלטפורמת הלוויין של Viasat.

בשנת 2012 הערוץ החל לשדר 24 שעות ביממה ובשנת 2013 ב-HD.

בשנת 2018 הוחלט להפסיק את שידורי הערוץ, והוא הוחלף בערוצים TV 2 Sport 1 וכן TV 2 Sport 2 שמשדרים תוכני ספורט.

## זכויות שידור
### כדורגל
* פרמייר ליג
* ליגת העל השוודית
* גביע נורווגיה

### הוקי קרח
* ליגת ההוקי השוודית (באמצעות CMore)

### כדוריד
* ליגת האלופות בכדוריד
* ליגת האלופות בכדוריד נשים

### רכיבה
* טור דה פראנס

## קישורים חיצוניים
* 

## הערות שוליים

קטגוריה:ערוצי טלוויזיה נורווגיים
רייצ'ל מוריסון

**רייצ'ל מוריסון** (באנגלית: **Rachel Morrison**; נולדה ב-27 באפריל 1978) היא צלמת קולנוע ובמאית אמריקאית.

## ביוגרפיה
מוריסון נולדה וגדלה בקיימברידג' שבמסצ'וסטס. היא סיימה תואר ראשון בקולנוע וצילום מאוניברסיטת ניו יורק. ב-2006 סיימה לימודי תואר שני (MFA) בצילום קולנוע במכון הסרטים האמריקאי.

ב-2006 הייתה מועמדת לפרס אמי לצילום דוקומנטרי על עבודתה בסרט התיעודי "Rikers High" אודות בית ספר תיכון בתוך תחומי בית הסוהר רייקרז. ב-2013 זכתה בפרס קודאק לחזון על הישגים יוצאי דופן בצילום ושיתוף פעולה עם נשים נוספות בתעשייה. ב-2015 הייתה מועמדת לפרס אמי על צילום הסרט "?What Happened, Miss Simone".

סרט הקולנוע העלילתי הארוך בו שימשה צלמת ראשית היה "Sound of My Voice", של הקולנוע זאל באטמנגלי מ-2011. ב-2013 צילמה את הסרט "תחנת פרוטוויל" של הבמאי ראיין קוגלר. היא שיתפה פעולה עם קוגלר גם בסרט "הפנתר השחור".

ב-2018 הייתה לאישה הראשונה שמועמדת לפרס אוסקר לצילום הטוב ביותר, על עבודתה בסרט הקולנוע "פרחים בבוץ".

כבמאית ביימה פרקים בסדרות הטלוויזיה קוונטיקו, פשע אמריקאי, Hightown, תוכנית הבוקר, "סיפור פשע אמריקאי: מוניקה לוינסקי" ו"תוצרת בית" (אנ').

בשנת 2024 ביימה את סרטה הראשון "האש שבפנים" (אנ') על פי תסריט מאת בארי ג'נקינס.

מוריסון נשואה לבת זוגה ואם לבן ובת.

## עבודות בולטות כצלמת טלוויזיה וקולנוע
*הוליווד הילס - סדרת טלוויזיה, 17 פרקים, 2008–2009
*Sound of My Voice - סרט קולנוע, 2011
*תחנת פרוטוויל - סרט קולנוע, 2013
*עוגה - סרט קולנוע, 2014
*?What Happened, Miss Simone - סרט טלוויזיה, 2015
*פרחים בבוץ - סרט קולנוע, 2017
*הפנתר השחור - סרט קולנוע, 2018
*סיברג- סרט קולנוע, 2019
*תוצרת בית (אנ') (2020) - סדרת טלוויזיה

## קישורים חיצוניים

* 

## הערות שוליים

קטגוריה:צלמות קולנוע אמריקאיות
קטגוריה:במאיות קולנוע אמריקאיות
קטגוריה:במאיות טלוויזיה אמריקאיות
קטגוריה:במאים להט"בים
קטגוריה:זוכות פרסי קריסטל + לוסי לנשים בקולנוע
קטגוריה:אמריקאיות שנולדו ב-1978
קטגוריה:אמריקאים שנולדו ב-1978
ג'ון יאנג, ברון ליסגר

**ג'ון יאנג, ברון ליסגר הראשון** (באנגלית: **John Young, 1st Baron Lisgar**;  31 באוגוסט 1807 – 6 באוקטובר 1876) היה דיפלומט ופוליטיקאי בריטי. הוא כיהן כהמושל הכללי של קנדה, השני מאז איחוד קנדה, בין השנים 1869 – 1872, כמושל ניו סאות' ויילס ה-12 בין השנים 1861 – 1867 וכמזכיר הראשי של אירלנד בין השנים 1853 – 1855.

## ביוגרפיה
יאנג נולד למשפחה אנגלו-אירית בעיר בומבי שבהודו הבריטית. הוא היה בנו הבכור של סר ויליאם יאנג שכיהן כמנהל חברת הודו המזרחית הבריטית. הוא התחנך באיטון קולג' ולמד בקורפוס קריסטי קולג' שבאוקספורד. הוא סיים את לימודיו ב-1829 והוסמך כעורך דין ב-1834. ב-1835 הוא נשא לאישה את אדלייד אנאבלה טוויט דלטון. ב-1831 הוא נבחר לפרלמנט הבריטי ובמשך 24 שנים הוא כיהן כחבר בית הנבחרים הבריטי כנציג מחוז הבחירה של קאוואן. ב-1841 מונה יאנג לתפקיד הלורד של האוצר בממשלתו של סר רוברט פיל, ב-1844 כמזכיר האוצר ובין השנים 1852 – 1855 שימש כמזכיר הראשי של אירלנד. ב-1855 הוא מונה להנציב העליון בארצות הברית של האיים היוניים. בעקבות הדלפת המזכרים הסודיים שלו שעל פיהם על האיים להפוך למושבה בריטית הוא הוחזר לבריטניה ב-1859.

ב-1860 מונה יאנג לתפקיד מושל ניו סאות' ויילס ומיד עם תחילת כהונתו הוא התמודד עם משבר שנבע מניסיונו של מזכיר הקרקעות של המושבה, ג'ון רוברטסון, להניע מהלך חקיקה רדיקלי בנושא הקרקעות. לחקיקה זו הובעה התנגדות חזקה של רוב חברי המועצה המחוקקת של ניו סאות' ויילס. יאנג נעתר לבקשתו של ראש ממשלת המושבה, צ'ארלס קאופר, למנות למועצה 21 חברים חדשים כדי שהחקיקה תעבור. אף על פי כן, התפטרו מהמועצה מספר חברים כדי שלא יתקיים קוורום, וכך נדחתה ההצבעה. בסופו של דבר עברה החקיקה. שאר תקופת כהונתו של יאנג כמושל המושבה לא התאפיין באירועים מיוחדים.

ב-1868 מונה יאנג לתפקיד המושל הכללי של קנדה וב-2 בפברואר 1869 הוא הושבע לתפקיד במקום המושל הכללי הראשון, צ'ארלס סטנלי מונק. עם סיום כהונתו ב-1872 הוא שב לאירלנד.

ב-26 באוקטובר 1870 הוענק לו תואר אצולה, ברון ליסגר.

ג'ון יאנג מת ב-6 באוקטובר 1876 באחוזתו שליד בייליבורו שבמחוז קאוואן, שבאירלנד. אף על פי שרעייתו נישאה פעמיים לאחר מותו, הם קבורים יחדיו בכנסייה המקומית.

## קישורים חיצוניים

* Ward, John M. Ward (1967). "Young, Sir John (Baron Lisgar) (1807–1876)". Australian Dictionary of Biography. Canberra: Australian National University. Retrieved 1 February 2010.
* Website of the Governor General of Canada
* 

קטגוריה:מושלי ניו סאות' ויילס
קטגוריה:המושלים הכלליים של קנדה
קטגוריה:חברי המועצה המלכותית
קטגוריה:חברי פרלמנט בריטים
קטגוריה:מסדר האמבט: אבירים וגבירות הצלב הגדול
קטגוריה:מסדר מיכאל הקדוש וג'ורג' הקדוש: גבירות ואבירי הצלב הגדול
קטגוריה:בריטים שנולדו ב-1807
קטגוריה:בריטים שנפטרו ב-1876
רודסטר

[ממוזער|215x215 פיקסלים|[מקלארן 650S]]
**רוּדְּסְטֶר** או **סְפַּיידֶּר** היא מכונית דו-מושבית פתוחה עם דגש על מראה או אופי ספורטיבי. במקור המונח היה התיאור האמריקאי למכונית ללא הגנה ממזג האוויר, עם השנים הוא התפשט בעולם והתרחב לכל רכב קבריולה דו מושבי. רודסטר הוא גם סגנון של מכוניות מרוץ באליפויות שבארצות הברית, כולל אינדיאנפוליס 500 בשנות ה-50 וה-60 של המאה ה-20 ונאסקאר.

## היסטוריה
במאה התשע עשרה המילה "רודסטר" התייחסה לסוס המתאים לרכיבה. עד סוף המאה התרחבה ההגדרה גם לאופניים ותלת אופנים. מקור המונח "רודסטר" ביחס לכלי רכב הוא בארצות הברית. לפני מלחמת העולם השנייה, המונח המקביל באנגלית בריטית היה טוּרְר דּוּ־מוֹשָׁבִי . בשנות ה-70 של המאה ה-20, המונח "רודסטר" הוחל על מכוניות קבריולה דו-מושביות בעלות מראה או אופי ספורטיבי. בשנת 1916 איגוד מהנדסי הרכב האמריקאי  הגדיר את הרודסטר כ"מכונית פתוחה עם שניים או שלושה מושבים" אך הוסיף כי ייתכן שיהיו לה מושבים נוספים מסוג רַאמְבֶּל . מושב הנהג ומושב הנוסע לרוב הוצבו יותר מאחור מאשר במכוניות טורינג.

למכוניות הרודסטר המוקדמות היה רק גוף בסיסי ללא דלתות, שמשות, או הגנות אחרות מפני מזג האוויר. החל משנות ה-20 של המאה ה-20 הן החלו להידמות למכוניות הטורינג עם דלתות, שמשות, גגות מתקפלים ווילונות צדדיים. החל מתקופה זו מושבי ראמבל במכוניות רודסטר קופלו לתוך גוף הרכב כשלא היו בשימוש.

גופי רודסטר הוצעו על מכוניות מכל הגדלים והמחירים, החל ממכוניות בייצור סדרתי כמו פורד T ואוסטין 7, מכוניות ספורט כמו Eniak Antique ועד למכוניות יקרות במיוחד כמו הקדילאק V-16, הדויסנברג מודל J ואפילו הבוגאטי רויאל.

## ראו גם

* הטסלה רודסטר של אילון מאסק

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:מכוניות לפי צורה
לאורה דאלמאייר

**לאורה דאלמאייר** (בגרמנית: **Laura Dahlmeier**; 22 באוגוסט 1993 – 28 ביולי 2025) הייתה ביאתלטית גרמנייה. דאלמאייר זכתה בשתי מדליות זהב ובמדליית ארד באולימפיאדת פיונגצ'אנג (2018), היא זכתה ב-15 מדליות באליפויות העולם מהן 7 מזהב ובעלת 35 זכיות בתחרויות גביע העולם.

## ביוגרפיה
דאלמאייר נולדה בגרמיש-פרטנקירכן, החלה לעסוק בספורט בגיל שבע והתאמנה בסקי אלפיני וביאתלון עד שהחליטה להתרכז בביאתלון. בפסטיבל האולימפי האירופי לנוער שהתקיים ב-2011 בליברץ זכתה בשלוש מדליות זהב. ב-2013 זכתה בשלוש מדליות זהב ובמדליית כסף באליפות העולם לנוער שהתקיימה באוסטריה.

היא נכללה בסגל נבחרת גרמניה לאולימפיאדת סוצ'י (2014), היא סיימה במקום ה-13 בתחרות המרוץ ל-15 ק"מ, במקום ה-43 בספרינט 7.5 ק"מ, במקום ה-27 במרדף 10 ק"מ ובמקום העשירי במרוץ 4x6 ק"מ שליחים. באליפות העולם שהתקיימה בקונטיניואיטי ב-2015 זכתה במדליית זהב עם נבחרת השליחים ובמדליית כסף במרדף 10 ק"מ. באליפות העולם ב-2016 שהתקיימה באוסלו השיגה מדליית זהב במרדף 10 ק"מ, מדליית כסף בזינוק המוני 12.5 ק"מ ושלוש מדליות ארד, בספרינט, מרוץ אישי ועם נבחרת השליחים. באליפות העולם 2017 זכתה בחמש מדליות זהב, יותר מכל ביאתלטית אחרת בתולדות האליפות, בתחרות היחידה שלא ניצחה, הספרינט, סיימה שנייה. באותה שנה זכתה בגביע העולמי בביאתלון. באולימפיאדת פיונגצ'אנג (2018) זכתה במדליות זהב במרדף 10 ק"מ ובספרינט, זכתה במדליית ארד במרוץ אישי 15 ק"מ, סיימה במקום הרביעי עם נבחרת הנשים-גברים הגרמנית (לאחר שכבר סיפקה לקבוצה יתרון של 30 שניות במקום הראשון בחלק שלה במרוץ), עם נבחרת השליחות סיימה במקום השמיני ובתחרות זינוק המוני סיימה במקום ה-16. באליפות העולם 2019 זכתה בשתי מדליות ארד, בספרינט 7.5 ק"מ ובמרדף 10 ק"מ. במאי 2019 הודיעה על פרישתה.

לאחר פרישתה מביאתלון עסקה בתחרויות ריצת שבילים והרים. דאלמאייר הייתה מטפסת הרים, בין השאר טיפסה לפסגת קורז'נבסקוי בטג'יקיסטן ולפסגת אמא דבלאם בנפאל בזמן שיא לאישה.

ב-28 ביולי 2025 נהרגה במהלך טיפוס ברכס קארקוראם בפקיסטן. מותה הוכרז ב-30 ביולי.

## קישורים חיצוניים

* לאורה דאלמאייר, באתר התאחדות הסקי הבינלאומית
* לאורה דאלמאייר, באתר אולימפיאדת פיונגצ'אנג
* 

## הערות שוליים

קטגוריה:אלופות אולימפיות מגרמניה
קטגוריה:אלופים אולימפיים מגרמניה
קטגוריה:ביאתלטים באולימפיאדת סוצ'י (2014)
קטגוריה:ביאתלטיות באולימפיאדת פיונגצ'אנג (2018)
קטגוריה:ביאתלטים באולימפיאדת פיונגצ'אנג (2018)
קטגוריה:אלופות אולימפיות: ביאתלון
קטגוריה:אלופים אולימפיים: ביאתלון
קטגוריה:אלופות עולם בספורט
קטגוריה:אלופי עולם בספורט
קטגוריה:זוכות מדליית ארד אולימפית מגרמניה
קטגוריה:זוכות מדליית ארד אולימפית: ביאתלון
קטגוריה:מטפסי הרים
קטגוריה:הרוגות תאונות
קטגוריה:גרמניות שנולדו ב-1993
קטגוריה:גרמנים שנולדו ב-1993
קטגוריה:גרמניות שנפטרו ב-2025
קטגוריה:גרמנים שנפטרו ב-2025
אוניברסיטת דנובה התחתונה

**אוניברסיטת דנובה התחתונה** (ברומנית: **Universitatea Dunărea de Jos**) היא מוסד להשכלה גבוהה השוכן בעיר גאלאץ, ברומניה.

האוניברסיטה נוסדה בסתיו 1948, כשהוקמה הפקולטה להשבחת קרקע. בשנים 1951, 1955 ו-1959 נוספו פקולטות בתחומי החקלאות, הפוליטכניקה והפדגוגיה. עד 1990 אוניברסיטת גאלאץ הכינה מהנדסים בשישה תחומים שלמדינה היה עניין בהם והייתה יחידה בתחומים אלה ברומניה. בצו מ-1974 צורפו לאוניברסיטה המכון הפדגוגי והמכון הפוליטכני ושמה שונה ל"אוניברסיטת דנובה התחתונה". כעת פועלות במסגרת האוניברסיטה 16 פקולטות שונות.

הפקולטה לחינוך גופני וספורט מיוחדת במינה משום שיש בה מסלול ללימודי שחמט והכנת מדריכים ומחנכים בתחום השחמט.

## קישורים חיצוניים

* 

## הערות שוליים

קטגוריה:גאלאץ
דנובה התחתונה
קטגוריה:גאלאץ: מבנים
ג'ולייט ריילנס

**ג'ולייט ריילנס** (באנגלית: **Juliet Rylance**; נולדה ב-26 ביולי 1979) היא שחקנית ומפיקה אנגלייה, הידועה מהופעתה בסרט הדרמה "יום וליל".

## ביוגרפיה
ריילנס נולדה בשם ג'ולייט ואן קמפן בהמרסמית' שבלונדון, למלחינה קלייר ואן קמפן והאדריכל כריס ואן קמפן. אחותה הצעירה נטשה הייתה יוצרת קולנוע.

הוריה התגרשו כשהייתה בת שבע, ואמה התחתנה אחר כך עם השחקן מארק ריילנס. היא למדה משחק באקדמיה המלכותית לאמנות הדרמה.

### קריירה
תפקידה הגדול הראשון של ריילנס אחרי שסיימה את הלימודים ב-RADA היה בדמות מדיאה במחזה "אמבטיה. מיטה. פארק" מאת ניל לביוט בתיאטרון יוניון בלונדון. בהמשך שיחקה בתפקיד פרדיטה במחזה "אגדת חורף", ובתפקיד קרסידה ב"טרוילוס וקרסידה" בתיאטרון שייקספיר גלוב. היא גילמה את הסופרת מרי סידני במחזה "I Am Shakespeare" שכתב אביה החורג מארק ריילנס וביים מתיו וורקוס בתיאטרון פסטיבל צ'יצ'סטר ובסיור הופעות. באותה שנה יחד עם דייוויד סטורזקר ותמרה הארווי הקימה חברת הפקה משלה בשם "Theater of Memory". היא כיכבה בהפקות של החברה במחזות "רומיאו ויוליה" ו"אמבטיה. מיטה. פארק" בתפקיד יוליה ומדיאה בהתאמה.

ב-2009 גילמה ריילנס את דזדמונה במחזה "אותלו" בתיאטרון בעיר ניו יורק. על הופעתה הייתה מועמדת לפרס לוסיל לורטל. אחר כך הופיעה בפרויקט של סם מנדס, מיזם משותף של האקדמיה למוזיקה בברוקלין ותיאטרון אולד ויק בלונדון. היא שיחקה בתפקידי רוזלינד ומירנדה לצדו של בעלה שגילם את אולנדו ואריאל בהתאמה. ב-2010 זכתה ריילנס בפרס אובי על הופעתה בתפקיד רוזלינד.

ב-2012 כיכבה ריילנד בסרט האימה "רוח זדונית". ב-2013 שיחקה והפיקה את הסרט "Days and Nights" המבוסס על המחזה "השחף" מאת אנטון צ'כוב. בעלה כתב וביים את הסרט.

מ-2014 עד 2015 שיחקה ריילנס בדרמה הרפואית "הניק" של רשת סינמקס.

ב-2017 הופיעה ריילנס בסדרה "מקמאפיה בתפקיד רבקה, ארוסתו של אלכס גודמן (ג'יימס נורטון).

### חיים אישיים
ב-2008 התחתנה ריילנד עם השחקן כריסטיאן קמרגו בבניין העירייה של ניו יורק. השניים הכירו כשעבדו עם אביה החורג מארק ריילנס בתיאטרון שייקספיר גלוב.

## פילמוגרפיה
### קולנוע

### טלוויזיה

## תפקידים בתיאטרון

## קישורים חיצוניים

* 

## הערות שוליים

קטגוריה:בוגרות האקדמיה המלכותית לאמנות הדרמה
קטגוריה:בוגרי האקדמיה המלכותית לאמנות הדרמה
קטגוריה:שחקניות תיאטרון אנגליות
קטגוריה:זוכי פרס אובי
קטגוריה:שחקניות קולנוע וטלוויזיה אנגליות
קטגוריה:בריטיות שנולדו ב-1979
קטגוריה:בריטים שנולדו ב-1979
יחסי אנגולה–פורטוגל

**יחסי אנגולה–פורטוגל** הם היחסים הכלכליים, הפוליטיים והדיפלומטיים בין **[[אנגולה|רפובליקת אנגולה]]** ל**[[פורטוגל|רפובליקה הפורטוגלית]]**. היחסים בין המדינות נבעו מהיותה של אנגולה מושבה פורטוגלית במשך 400 שנה. נכון לשנת 2018, מתקיימים יחסים דיפלומטיים מלאים בין אנגולה לפורטוגל.

## היסטוריה
בשנת 1483, התיישבו לראשונה מתיישבים פורטוגזים באנגולה. בכך החלה תקופת שלטונה של האימפריה הפורטוגזית באנגולה.

בניגוד למגמת הדה-קולוניזציה ששררה בעולם לאחר מלחמת העולם השנייה, סירבה פורטוגל בהנהגתו של אנטוניו סלזר לסגת מאנגולה, ואף עודדה הגירה שבמסגרתה היגרו 350,000 מהגרים מפורטוגל לאנגולה. התושבים המקומיים באנגולה לא ראו בעין יפה את מעשיו של סלזר; הם הקימו מיליציות מקומיות אשר לחמו במלחמת העצמאות של אנגולה נגד השלטון הפורטוגלי. בין המיליציות שלחמו במלחמה היו MPLA, שהייתה בעלת אידאולוגיה קומוניסטית ונתמכה על ידי ברית המועצות; FNLA, שהחזיקה בדעה אנטי-קומוניסטית ונתמכה על ידי ארצות הברית; ו-UNITA. בסופו של דבר, התאפשר לאנגולה להכריז על עצמאות מפורטוגל לאחר שבשנת 1974 חלה מהפכת הציפורנים, בה נפל המשטר הרודני בפורטוגל. אנגולה הכריזה על עצמאותה בשנת 1975.

לאחר קבלת העצמאות של אנגולה, החלה מלחמת האזרחים באנגולה, שהייתה מלחמה עקובה מדם בה נלחמו מיליציית MLPA השלטת ומיליציית UNITA. מיליציית FNLA איבדה מכוחה ועברה לתמוך במיליציית UNITA. פורטוגל נטתה לתמוך בשלטון ה-MLPA באנגולה. היא הכירה הכרה דיפלומטית באנגולה ב-22 בדצמבר 1976 וכוננה עמה יחסים דיפלומטיים ב-10 במרץ 1977. אנגולה ניתקה את יחסיה הדיפלומטיים עם פורטוגל ב-19 במאי, אך עד מהרה הם חודשו לאחר פגישה בין שרי החוץ של שתי המדינות בכף ורדה ב-3 בספטמבר. ב-13 בנובמבר 1978 העבירה UNITA מסר מפריז, שלפיו תקפו 20,000 חיילים מפורטוגל, קובה, גרמניה המזרחית ודרום זאיר את כוחותיהם.

## כלכלה
בראשית המאה העשרים ואחת, ניכרת ההשפעה הכלכלית של אנגולה בפורטוגל, שבאה לידי ביטוי ברכישות של חברות דלק, תקשורת ובנקים על ידי אנשי עסקים אנגוליים. ב-17 בנובמבר 2011, סיכמה ממשלת פורטוגל על קבלת הלוואה מאנגולה, עקב המשבר הכלכלי שפקד את פורטוגל אז.

## ייצוג
* לאנגולה יש שגרירות רשמית בליסבון, בירת פורטוגל. כמו כן, לאנגולה יש שלוש קונסוליות בפורטוגל, בערים קוימברה, פארו ופורטו.
* לפורטוגל יש שגרירות רשמית בלואנדה, בירת אנגולה. כמו כן, לפורטוגל יש קונסוליה אחת באנגולה, בעיר בנגואלה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
רעידת האדמה בוואחאקה (2018)

ב-16 בפברואר 2018 בשעה 23:39:42 (לפי זמן אוניברסלי מתואם) אירעה רעידת אדמה בסיירה מדרה דל סור שבמדינת ואחאקה, מקסיקו בעוצמה של 7.2 בסולם מגניטודה לפי מומנט. מקור רעידת האדמה (Hypocenter)  היה בעומק של כ-24.6 קילומטרים.

לא דווח על הרוגים, למעט שני הרוגים במהלך התרסקות מסוק צבאי, שסקר את מוקדי רעידת האדמה. בתים ובתי עסק רבים בבירה ובדרום המדינה נותרו ללא חשמל.

## קישורים חיצוניים
* 

## הערות שוליים

2018
ואחאקה
קטגוריה:2018 באמריקה הצפונית
יחסי קומורו – קוריאה הצפונית

**יחסי קומורו–קוריאה הצפונית** הם מערכת היחסים הנוכחית וההיסטורית בין האיחוד של איי קומורו לבין הרפובליקה הדמוקרטית העממית של קוריאה. אף אחת משתי המדינות לא שומרת שגרירות אחת אצל השנייה אך בעבר היה לקוריאה הצפונית שגריר במורוני.

## היסטוריה
היחסים הדיפלומטיים עם קוריאה הצפונית כוננו זמן קצר לאחר שקומורו קיבלה את עצמאותה מצרפת ב-6 ביולי 1975. ב-13 בנובמבר באותה שנה הפכה קומורו לחברה ה-143 באו"ם. זה היה בתקופת שלטונו של הנסיך סעיד מוחמד ג'עפר, שהחליף את הנשיא אחמד עבדאללה בהפיכה רק חודשים קודם לכן. הוא עצמו הוחלף בינואר 1976 על ידי עלי סולה, סוציאליסט אסלאמי מהפכן ואנטי קולוניאליסטי. סולה, נוסף על ביצוע רפורמות רדיקליות, הקים קשרים הדוקים עם מדינות רבות בזמן המלחמה הקרה, ונהג לסייע לתנועות מהפכניות. בין אלו הייתה קוריאה הצפונית, אשר הקימה שגרירות בקומורו בתוך שנה. ב-18 בינואר 1977 הציג השגריר הראשון ג'וניונג את כתב האמנתו לסגן הנשיא מוחמד חסן עלי, וביקר אצל הנשיא סולה.

המנהיג המאואיסטי, שקיבל תמיכה מהמשמרות האדומים ומצבא טנזניה בראשות ג'וליוס נייררה, קיבל גם סיוע מהצפון קוריאנים. ב-15 במרץ 1978, נתן שגריר קוריאה הצפונית מתנה מקים-איל סונג לנשיא סולה, שבמהלכו הביעה קומורו את תמיכתה המלאה ואת הסולידריות האיתנה עם מאבקו של העם הקוריאני כדי להשיג איחוד קוריאני עצמאי ושליו.

רק חודשיים לאחר האירוע הזה סולה נהרג בהפיכה של שכירי חרב צרפתיים, אשר שמו על כיסאו כנשיא קומורו את הנשיא לשעבר אחמד עבדאללה. שלטונו של עבדאללה היה אנטי-קומוניסטי מובהק, וב-3 בדצמבר 1983 הפכה קומורו למדינה האפריקנית היחידה שניתקה את היחסים הדיפלומטיים עם קוריאה הצפונית, כאשר ב-9 באוקטובר אותה שנה ניסו הצפון-קוריאנים לרצוח את ראש הצבא הדרום קוריאני צ'ון-דו-האן במהלך ביקור בבורמה. בשאר תקופת כהונתו שמר עבדאללה על קשרים קרובים עם קוריאה הדרומית, כמו בביקור בסיאול ב-1987. היחסים התחדשו בשנות התשעים, עם סיום ממשלת עבדאללה ב-1989, והחליפו שורה ארוכה של משטרים לא יציבים.

## קישורים חיצוניים

קטגוריה:ערכים ללא קטגוריות פיזיות - יחסי חוץ
החלטה 726 של מועצת הביטחון של האו"ם

**החלטה 726 של מועצת הביטחון של האו"ם** היא החלטה של מועצת הביטחון של האו"ם שהתקבלה ב-6 בינואר 1992 על ידי מועצת הביטחון של האומות המאוחדות כהמשך להחלטות 607 (1988), 608 (1988), 636 (1989), 641 (1989) ו-694 (1991) של המועצה, בעקבות גירושם של כ-12 פלסטינים החשודים בטרור פלסטיני מהשטחים שנכבשו על ידי ישראל במלחמת ששת הימים. המועצה גינתה את הגירושים המפרים את אמנת ז'נבה הרביעית המתייחסת להגנה על אזרחים בעת מלחמה.

נוסף על כך, ההחלטה הביעה צער על הפעולה וחזרה על כך שישראל תימנע מלגרש עוד פלסטינים ותבטיח את החזרתם הבטוחה והמיידית של המגורשים. ישראל לא עמדה בהחלטה, והמשיכה לגרש פלסטינים החשודים בטרור למדינות ערב השכנות.

ארצות הברית הצביעה בעד ולא הטילה וטו על החלטה זו, שהתקבלה בתקופת האינתיפאדה הראשונה וכהונת ממשלת שמיר, וכחודשיים לאחר ועידת מדריד, ובמהלך כהונתו של נשיא ארצות הברית ג'ורג' הרברט ווקר בוש, שעם ממשלו היו לשמיר יחסים מתוחים.

## ראו גם
* הסכסוך הישראלי-ערבי
* הסכסוך הישראלי-פלסטיני

## קישורים חיצוניים
* [נוסח ההחלטה](https://undocs.org/S/RES/726(1992))

## הערות שוליים

726
קטגוריה:החלטות מועצת הביטחון של האו"ם ב-1992
ישי ורדי

**ישי ורדי** (נולד בשנת 1959) הוא שחיין עבר ישראלי וחבר נבחרת ישראל בשחייה.

## ביוגרפיה
ורדי גדל בקיבוץ בית קמה והתאמן בקבוצת השחייה של הקיבוץ, בהדרכתו של אברי גביש.

### 1974
באליפות אסיה בשחייה לנוער שנערכה במנילה הפיליפינים בסוף יוני 1974 זכה ורדי במדליית כסף במשחה ל-1500 מטר חופשי בתוצאה של 19:07.6 דקות. נוסף לכך, הוא סיים פעמיים במקום רביעי, במשחה ל-200 מטר חופשי (2:17.2 דקות) ובמשחה ל-400 מטר חופשי (4:40.4 דקות)

### 1975
בתחרויות השחייה של כינוס הפועל ה-10 שנערכו במאי 1975 סיים ורדי במקום שביעי במשחה ל-1500 מטר בתוצאה של 18:32.0 דקות ובמקום שמיני במשחה ל-400 מטר חופשי בתוצאה של 4:40.6 דקות.

באליפות ישראל בשחייה שנערכה בספטמבר 1975 זכה ורדי ב-4 מדליות אישיות, 2 כסף, ו-2 ארד. מדליות כסף, במשחה ל-400 מטר חופשי בתוצאה של 4:29.6 דקות, אחרי נדב בטשא מהפועל גוש זבולון שהשווה את השיא הישראלי בתוצאה של 4:22.9 דקות ולפני דן ברנר ממכבי חיפה (4:36.7 דקות) ובמשחה ל-1500 מטר בתוצאה של 17:52.6 דקות, אחרי נדב בטשא שקבע שיא ישראלי חדש של 17:23.4 דקות ולפני ארז לוי (18:24.0 דקות). מדליות ארד, במשחה ל-200 מטר מעורב אישי בתוצאה של 2:25.4 דקות, אחרי דב ניסמן מהפעול העמקים (2:16.8 דקות) ורון קרמן ממכבי חיפה (2:21.7 דקות) ובמשחה ל-400 מטר מעורב אישי בתוצאה של 5:12.6 דקות, אחרי דב ניסמן (4:52.0 דקות) ורון קרמן (5:07.3 דקות).

### 1976
באליפות ישראל בשחייה באוקטובר 1976 זכה ורדי במדליית ארד, במשחה ל-400 מטר מעורב אישי בתוצאה של 5:15.0 דקות, אחרי רון קרמן (5:03.4 דקות) ויורם כוכבי ממכבי תל אביב (5:07.1 דקות).

## קישורים חיצוניים
* 
* 
* 
* 

## הערות שוליים

קטגוריה:שחייני חופשי ישראלים
קטגוריה:שחייני מעורב אישי ישראלים
קטגוריה:בית קמה: אישים
קטגוריה:ישראלים שנולדו ב-1959
Christian Broadcasting Network

**Christian Broadcasting Network** (בקצרה: **CBN,** בתרגום חופשי לעברית: **רשת השידור הנוצרית**) היא רשת טלוויזיה דתית אמריקאית נוצרית. הרשת נוסדה על ידי פט רוברטסון, והמשרד הראשי של הרשת נמצא בוויריג'יניה ביץ'. הרשת תוארה כמי שהייתה "בחוד החנית של מלחמות התרבות מאז הקמתה של הרשת בראשית שנות ה-60".

## רקע
הרשת נוסדה בשנת 1960 בפורטסמות' שבווירג'יניה על ידי פט רוברטסון. בסוף שנת 1961 הרשת החלה לשדר תוכן דת, במימון תרומות של יחידים וכנסיות מקומיות. אחד מעמודי התווך של החברה הוא התוכנית "מועדון ה-700", ששמה מתייחס לגיוס התרומות מ-700 צופים, שהיו מוכנים לתת 10 דולר בחודש כדי שהרשת תתקיים. התוכנית הפכה פוליטית יותר ויותר בסוף שנות ה-70, על ידי הוספת קטעים חדשותיים.

CBN משמשת כיום בעיקר כחברת הפקה של "מועדון ה-700" וארבע תוכניות נוספות: "מועדון ה-700 האינטראקטיבי", "חדשות העולם הנוצרי", "CBN NewsWatch" ו-"Brody File", תוכנית לניתוח החדשות בהנחיית העיתונאי דייוויד ברודי. CBN ואוניברסיטת ריג'נט הפיקו במשותף את הסרט "First Landing".

חלק מתוכניות הרשת משודרות גם בסקיי אנג'ל, Trinity Broadcasting Network, Cornerstone Television, LeSEA, TCT, וערוץ המזרח התיכון (שנוסד תחת בעלות CBN עד שנמכר בראשית שנות ה-2000 ל-LeSEA).

## תוכניות
### כיום
* מועדון ה-700 - תוכנית חדשותית שעלתה לאוויר ב-1966, ואחת מהתוכניות הוותיקות ביותר בז'אנר. התוכנית כוללת קטע חדשות יומי עם פרשנות וראיונות. היא משודרת לקהל ממוצע של חצי מיליון צופים מדי יום, הן באמצעות הכבלים והן דרך רשתות המשדרות את התוכנית בסינדיקציה.
* מועדון 700 Hoy - גרסה חצי שבועית בשפה הספרדית של מועדון ה-700 שמשודרת ברחבי אמריקה הלטינית, ושודרה בעבר בארצות הברית. תוכנית הבוקר מעוצבת בסגנון מגזין דעות על נושאים עכשוויים; ראיונות; סיפורים על אנשים, מקומות ומוזיקה; ועצות לחיים.
* CBN NewsWatch - מופקת על ידי CBN News, והיא תוכנית חדשות יומית שאורכה חצי שעה שמציגה כתבות על סיפורים בינלאומיים וחדשות מנקודת מבט שמרנית ונוצרית. היא משודרת ארצית על ידי כמה מרשתות הכבלים הנוצריות.
* חדשות העולם הנוצרי - מופקת על ידי CBN News, תוכנית חדשות בת חצי שעה.

## קישורים חיצוניים
* 
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:ערוצי טלוויזיה אמריקאיים
קטגוריה:ארצות הברית: נצרות
Open Your Heart

"**Open Your Heart**" (בעברית: "**פְּתַח אֶת לִבְּךָ**") הוא סינגל של הזמרת-יוצרת האמריקאית מדונה, מתוך אלבומה השלישי, *[[True Blue]]*. השיר יצא כסינגל הרביעי מהאלבום ב-12 בנובמבר 1986, על ידי חברות התקליטים האחים וורנר וסייר רקורדס. השיר הופיע מאוחר יותר גם באלבומי האוסף, *[[The Immaculate Collection]]* ו-*[[Celebration]]*.

השיר הגיע למקום הראשון במצעד הבילבורד הוט 100, והרביעי במצעד הסינגלים הבריטי.

## רקע וכתיבה
השיר במקור היה שיר רוק אנד רול בשם "Follow Your Heart", שנכתב עבור הזמרת סינדי לאופר על ידי גרדנר קול ופיטר רפלסון. מדונה שבאותה תקופה חיפשה שירים עבור האלבום קיבלה את השיר בסופו של דבר ושינתה את המילים שלו ביחד עם פטריק לאונרד שיתאים יותר לז'אנר הפופ.

מבחינה לירית, השיר הוא שיר אהבה בו מדונה מבטאת את התשוקה המינית שלה.

## ביקורת והצלחה
השיר זכה לביקורות חיוביות מהמבקרים ששיבחו את הפשטות שלו. השיר זכה להצלחה כאשר הגיע לעשירייה הפותחת בבלגיה, קנדה, אירלנד, איטליה, הולנד והממלכה המאוחדת ובנוסף גם למקום הראשון בארצות הברית, מה שהפך עד לאותו זמן לשיר החמישי של הזמרת לעשות זאת.

השיר זכה בפרס הווידאו קליפים של MTV בקטגוריית "הקליפ הנשי הטוב ביותר".

## וידאו קליפ
הווידאו קליפ של השיר מציג סיפור אשר שונה ממילות השיר, כאשר במהלך הקליפ מדונה מגלמת רקדנית אקזוטית במועדון בו היא מתרועעת עם ילד קטן ונמלטת משם. הקליפ זכה לביקורות חיוביות רבות אך גם ביקורות שליליות רבות על כך שבחרה לעשות שימוש בילד.

הקליפ הוא מחווה לשחקניות לייזה מינלי ומרלן דיטריך והוא בוים על ידי ז'אן-בטיסט מונדינו.

## הופעה
את השיר מדונה ביצעה במהלך הקריירה שלה בשלושה מסיבובי ההופעות שלה: "Who's That Girl World Tour", "Blond Ambition World Tour" ו-"The MDNA Tour". במהלך השנים השיר זכה לקאברים רבים ואף גם הופיע בסרט קרוסרודס בו שיחקה הזמרת בריטני ספירס בתפקיד ראשי.

כמו כן, הקליטה הזמרת הישראלית עפרה חזה את השיר מחדש, תוך שהוציאה אותו כסינגל רשמי, שלא מתוך אלבום.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי מדונה
קטגוריה:שירים באנגלית
קטגוריה:שירים שנכתבו על ידי גרדנר קול
קטגוריה:שירים שנכתבו על ידי מדונה
קטגוריה:שירים שהופקו על ידי מדונה
קטגוריה:שירים שהופקו על ידי פטריק לאונרד
קטגוריה:וידאו קליפים מעוררי מחלוקות
קטגוריה:וידאו קליפים שבוימו על ידי ז'אן-בטיסט מונדינו
קטגוריה:שירים על מיניות
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:סינגלים בהוצאת וורנר רקורדס
קטגוריה:סינגלים בהוצאת סייר רקורדס
שירות ביון החוץ של אסטוניה

**שירות ביון החוץ של אסטוניה** () הוא שירות המודיעין של הרפובליקה של אסטוניה. זוהי סוכנות ביון ממשלתית האחראית על איסוף מודיעין למען האינטרסים של אסטוניה והעברתו לנשיא, לראש הממשלה, לראש המטה הכללי, לשר הפנים, לשר החוץ ולשר ההגנה. נכון למרץ 2016, המנהל הכללי הוא מיק מראן.

סוכנות זו מקבילה למוסד הישראלי ול-CIA האמריקאי.

## היסטוריה
סוכנות הביון האסטונית הוקמה לראשונה בשנת 1992 כשירות המודיעין (*Eesti Vabariigi Riigikantselei Teabeteenistus*).

בשנת 2001 פעילות השירות עוגנה בחוק רשויות הביטחון ושמו שונה למועצת המודיעין (*Teabeamet*).

ב-1 ביולי 2017, שמו שונה שוב, לשירות ביון החוץ של אסטוניה.

## תפקידים
משימתו המוצהרת של שירות ביון החוץ היא להבטיח את ביטחונה הלאומי של אסטוניה, לשמור על ההסדר החוקתי באמצעים לא-צבאיים. השירות אוסף מודיעין על מדינות זרות, על התפתחויות ואירועים בחו"ל לצורך גיבוש מדיניות החוץ, הכלכלה וההגנה. כמו כן מבצע השירות תפקידי סיכול ריגול, אבטחת משלחות דיפלומטיות; ארגון ופיקוח על יישום פעילויות מאומצות בתחום ביטחון מידע ואבטחת התקשורת הממשלתית.

## היררכיה
השירות כפוף ישירות למשרד ההגנה. ממשלת אסטוניה לא חשפה כל מידע על הסוכנויות או על המחלקות שפועלות בתוך הארגון, אולם ידוע שהסוכנות משתפת פעולה באופן הדוק עם שירות הביטחון הפנימי: משטרת הביטחון האסטונית ועם צבא אסטוניה ומנהלת פעילויות מודיעין משותפות עם כל גופי הממשל האסטוניים.

### פיקוח
ב-4 באפריל 2015, הוקמה הוועדה הפרלמנטרית לפיקוח על רשויות הביטחון תחת סעיף 36 לחוק רשויות הביטחון. תפקידה לוודא שסוכנויות אכיפת החוק ורשויות המודיעין והביטחון תפעלנה בכפיפות לסעיפי חוק רשויות הביטחון בכל הנוגע לביצוע פעילויות מעקב. הוועדה אחראית על ניהול הפעילות של שירות הביון כדי להבטיח את התאמת פעילויותיו עם קוד ההליך הפלילי האסטוני, כמו גם ביצוע פיקוח על הליך גיוס אנשים לגופי המודיעין והביטחון.

## ראשי הביון האסטוני

## קישורים חיצוניים
* 

## הערות שוליים

קטגוריה:ארגוני ביון
קטגוריה:אסטוניה: ארגונים
קטגוריה:אסטוניה: צבא וביטחון
ארץ (שיר)

"**ארץ**" (ידוע גם במילותיו הראשונות: "**ארץ ארץ ארץ**") הוא פזמון ישראלי שנכתב והולחן על ידי שייקה פייקוב ובוצע על ידי הזמרת אילנית בשנת 1976.

## רקע
בשנת 1976 ביקש האמרגן שלמה צח מהמלחין שייקה פייקוב, שיר לזמרת רוחמה רז, איתה התחיל לעבוד. פייקוב כתב עבורה את השיר אך היא לא רצתה בו. למעשה גם הוא חשב שסגנון השיר הוא גדול מדי, "המנוני" ולא מתאים לזמרת הצעירה.
מי שרצה בשיר היה יהורם גאון שהתלהב ממנו, ביקש מפייקוב עיבוד תזמורתי ואף שילם עליו. בסופו של דבר לא הקליט גאון את השיר והאמרגן שלמה צח מסר אותו לאילנית לאחר שזכתה בתואר זמרת השנה. השיר בוצע באלבומה ה-20 של אילנית "אלבום מספר 20". השיר נכנס בסוף שנת 1976 למצעד הפזמונים ברדיו, והגיע אף לראש המצעד. במצעד הפעמונים השנתי של שנת תשל"ז (1977) הגיע השיר למקום התשיעי.

שנה לאחר מכן נכלל השיר באלבומו של דודו זכאי משנת 1978, "רוצה עוד משהו לאמר".

## תוכן השיר
לשיר שלושה בתים ושלושה מופעים של הפזמון החוזר. השיר מוגדר כשיר אהבה תמים לארץ ישראל.
הבית הראשון מתאר תיאורי נוף ארץ ישראל ומוזכר בו שארץ ישראל ידועה כארץ זבת חלב ודבש. בבית השני מתוארת הגאוגרפיה של ארץ ישראל. בבית האחרון של השיר מתואר הקשר ההיסטורי-הדתי לישראל, ויש בו תזכורת לביטוי "אם תרצו - אין זו אגדה" המיוחס לבנימין זאב הרצל.

## מיקומי שיא

## קישורים חיצוניים

* מילות השיר באתר שירונט

## הערות שוליים

קטגוריה:שירי אילנית
קטגוריה:שירי דודו זכאי
קטגוריה:שירים בעברית
קטגוריה:שירים שנכתבו על ידי שייקה פייקוב
קטגוריה:שירים שהולחנו על ידי שייקה פייקוב
קטגוריה:שירים על ישראל
קטגוריה:ריקודי עם בישראל: שירים
קטגוריה:סינגלים שהגיעו למקום הראשון בישראל
קטגוריה:סינגלים בהוצאת הד ארצי
דודו זכאי

קטגוריה:שירי יום העצמאות
דניאל נסטור

**דניאל מרק נסטור** (באנגלית: **Daniel Mark Nestor **; נולד בשם **דניאל נסטורוביץ**' (בסרבית: **Данијел Несторовић**) ב-4 בספטמבר 1972) הוא טניסאי עבר קנדי ממוצא סרבי. בשיאו, דורג במקום הראשון בעולם לזוגות גברים. הוא זכה 12 פעמים בתחרויות גראנד סלאם לזוגות גברים ולזוגות מעורבים וזכה במדליית זהב אולימפית לזוגות גברים. בסך הכל הוא זכה ב-91 תחרויות.

נסטור ומשפחתו עבדו מבלגרד לקנדה בשנת 1976. הם התיישבו בטורונטו.

נסטור זכה בתחרות הראשונה לזוגות בשנת 1994. בשנת 2000 הוא שיחק באולימפיאדת סידני לצד סבסטיאן לרו והם זכו במדליית זהב.

במהלך הקריירה הוא שיחק עם 11 פרטנרים.

## השתתפות בגרמים גראנד סלאם - זוגות גברים

## השתתפות בגרמים גראנד סלאם - זוגות מעורבים

## סיכום הופעות במשחקי זוגות גברים

## קישורים חיצוניים

קטגוריה:טניסאים קנדים
קטגוריה:אלופים אולימפיים: טניסאים
קטגוריה:אלופים אולימפיים מקנדה
קטגוריה:טניסאים באולימפיאדת בייג'ינג (2008)
קטגוריה:טניסאים באולימפיאדת ריו דה ז'ניירו (2016)
קטגוריה:טניסאים זוכי אליפות אוסטרליה הפתוחה
קטגוריה:טניסאים זוכי אליפות צרפת הפתוחה
קטגוריה:טניסאים זוכי אליפות וימבלדון
קטגוריה:טניסאים זוכי אליפות ארצות הברית הפתוחה בטניס
קטגוריה:סרבים שנולדו ב-1972
קטגוריה:קנדים שנולדו ב-1972
בת' ברס

**אליזבת' אן "בת'" ברס** (באנגלית: **Elizabeth Ann "Beth" Behrs**; נולדה ב-26 בדצמבר 1985) היא שחקנית אמריקאית. התפרסמה בשל תפקידה כקרוליין צ'נינג בסיטקום "מרוששות".

## שנותיה המוקדמות
ברס נולדה בפנסילבניה שבארצות הברית, למשפחה נוצרית. בתם הבכורה של דייוויד ומורין ברס. ב-1989 עברה משפחה להתגורר בווירג'יניה. מגיל קטן הופיעה בתיאטרון ושיחקה כדורגל.

בגיל 15 עברה ברס עם משפחתה למחוז מרין שממוקם באזור מפרץ סן פרנסיסקו, קליפורניה, שם למדה בחוג לדרמה בתיכון. 

ברס עברה ללוס אנג'לס ב-2004 כדי ללמוד משחק בבית הספר לתיאטרון, קולנוע וטלוויזיה באוניברסיטת קליפורניה בלוס אנג'לס. ב-2005 גילמה את תפקידה של סנדי בהפקה מקומית של המחזמר "גריז". בשנת לימודיה האחרונה כבר החלה ללכת לאודישנים וסיימה את לימודיה בשנת 2008 עם תואר ראשון בתאוריה ביקורתית.

## קריירה
במרץ 2009 קיבלה ברס את תפקידה הראשון בסרט "אמריקן פאי מציגים: ספר האהבה". לאחר מכן היא ביצעה הופעות אורח בסדרות כגון "קאסל" ו-"".

בשנת 2011 החלה לשחק בתפקיד הראשי בסיטקום "מרוששות" ברשת CBS, לצדה של קאט דנינגס. הסדרה זכתה להצלחה וחודשה לשש עונות נוספות עד לביטולה במאי 2017.

ב-2013 השתתפה בתוכנית ריאליטי של  לצדו של הסטייליסט בראד גורצקי. באותה שנה גם הגישה פרס במסגרת טקס פרסי האקדמיה למוזיקת קאנטרי ודיבבה את דמותה של קארי בסרט האנימציה "בית ספר למפלצות".

במאי 2017 הוציאה לאור את ספר שכתבה בשם "The Total Me-Tox: How to Ditch Your Diet, Move Your Body & Love Your Life".

בשנת 2018 החלה לשחק בסיטקום "חדשים בשכונה" ברשת CBS, לצד מקס גרינפילד. 

## חיים אישיים
החל מ-2010 היא בת זוגו של השחקן מייקל גלדיס. ב-10 ביולי 2016 השניים התארסו, וב-21 ביולי 2018 הם נישאו.

ברס ייסדה את קרן SheHerdPower, שמחברת נשים עם סוסים, כדי להעניק טיפול לנפגעות תקיפה מינית.

## פילמוגרפיה
### קולנוע

### טלוויזיה

## קישורים חיצוניים

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:מדבבות אמריקאיות
קטגוריה:בוגרות אוניברסיטת קליפורניה בלוס אנג'לס
קטגוריה:בוגרי אוניברסיטת קליפורניה בלוס אנג'לס
קטגוריה:אמריקאיות שנולדו ב-1985
קטגוריה:אמריקאים שנולדו ב-1985
Forever (שיר של אלקסיב)

**Forever** (בעברית: **לנצח**) הוא השיר שייצג את בלארוס באירוויזיון 2018 שהתקיים בליסבון, פורטוגל. השיר בוצע על ידי הזמר האוקראיני אלקסיב, נכתב והולחן על ידי קירילו פבלוב ואיוואן מטישנקו. השיר נבחר ב-16 בפברואר 2018 בתחרות "הגמר הלאומי הבלארוסי" ששודרה בערוץ Belarus 1 והיוותה את הקדם הבלארוסי.

## רשימת השמעה
* **הורדה דיגיטלית**

# "Forever" (גרסת אירוויזיון) - 3:08

## מיקומי שיא

## היסטוריית יציאות

## קישורים חיצוניים

## הערות שוליים

קטגוריה:שירי אירוויזיון 2018
קטגוריה:שירי בלארוס באירוויזיון
קטגוריה:שירים באנגלית
אלכסיי סרבריאקוב

**אלכסיי ואלרייביץ' סרבריאקוב** (רוסית: Алексей Валерьевич Серебряков; נולד ב-3 ביולי 1964) הוא שחקן קולנוע ותיאטרון רוסי, חתן פרס אמן העם של הפדרציה הרוסית (2010).

## ביוגרפיה
אלכסיי סרבריאקוב נולד במוסקבה.

הוא סיים לימודיו במכון הממלכתי לאמנויות התיאטרון על שם לוצ'ארסקי (1986, בסדנה של השחקן אולג טבקוב), עבד כשחקן בתיאטרון הדרמה של סיזראן על שם טולסטוי.

בשנים 1986–1991 שיחק באולפן התיאטרון של אולג טבאקוב.

מספטמבר 2009, היה לשחקן ב"תיאטרון לנקום", שבו שיחק במחזמר "מטרו" בתיאטרון "האופרטה המוסקבאית".

בתחילת 2012, הוא היגר עם משפחתו לקנדה, הסיבה לעזיבה, לדברי השחקן, הוא ההידרדרות במצב החברתי בפדרציה הרוסית עם העלייה בתוקפנות וחוסר סובלנות וחוסר יכולתן או רצונן של הרשויות לספק את היסודות הבסיסיים של זכויות אזרח.

הוא גילם את התפקיד הראשי בדרמה החברתית "לווייתן", שיצאה לאקרנים בשנת 2014 וזכתה לשבחים רבים. הייתה זו הפעם השנייה בהיסטוריה של הקולנוע הרוסי, ששחקן רוסי היה מועמד לקבלת פרס האקדמיה האירופית לקולנוע.

ב-2016, סרבריאקוב לוהק לגלם את הגרסה הרוסית לדוקטור האוס — דוקטור ריכטר.

הוא למד אנגלית באקדמיית השפה הבינלאומית בקנדה (International Language Academy of Canada).

## פילמוגרפיה נבחרת

## הכרה ופרסים
ממוזער
* 1990 — פסטיבל לוקרנו — פרס השחקן הטוב ביותר
* 1993 — פסטיבל הסרטים "Sozvezdie" — פרס חבר השופטים
* 1994 — פסטיבל "Kinoshock" — פרס השחקן הטוב לחיקוי
* 1998 — אמן הכבוד של הפדרציה הרוסית
* 2000 — פסטיבל "Vivat, קולנוע רוסי!" (סנקט פטרבורג) — פרס השחקן הטוב ביותר
* 2006 — פסטיבל Vivat — פרס השחקן הטוב ביותר
* 2010 — האמן העממי של הפדרציה הרוסית
* 2014 — פסטיבל הסרטים הבינלאומי ה-45 של הודו — פרס השחקן הטוב ביותר

## קישורים חיצוניים
* 

* אלכסיי סרבריאקוב באתר RUSKINO.EN
* אלכסיי סרבריאקוב: "הקולנוע העכשווי הוא מערכת של תקנים טיפשים ומצחיקים", ראיון בפורטל RUNYweb.com

## הערות שוליים

קטגוריה:שחקני קולנוע וטלוויזיה רוסים
קטגוריה:רוסים שנולדו ב-1964
פונטנה (קליפורניה)

**פונטנה** (באנגלית: **Fontana**) היא עיר בדרום-מערב מדינת קליפורניה שבארצות הברית. פונטנה ממוקמת במחוז סן ברנרדינו. בעיר מתגוררים כ-207,460 תושבים (2014). צפיפותה של העיר הוא 4,873.78 נפש לקמ"ר (2014). ראש העיר נכון ל-2018 הוא מייקל טהאן.

פונטנה נוסדה על ידי אזאריאל בלנשרד בשנת 1913. באותה התקופה היא הייתה עיירה בשטח כפרי למדי, עד שגדלה בצורה משמעותית בעקבות מפעלי תעשייה שהוקמו בה בשנות מלחמת העולם השנייה. פונטנה קיבלה מעמד של עיר ב-25 ביוני 1952 וכיום היא צומת חשוב של מערכת הכבישים הבין-מדינתיים כשעוברים בה הכבישים 10, 210 ו-15.

## קישורים חיצוניים

* 

* 

## הערות שוליים

קטגוריה:קליפורניה: ערים
קטגוריה:יישובים שהוקמו ב-1952
Merry Christmas (אלבום של מריה קארי)

**Merry Christmas** (בעברית: **חג מולד שמח**) הוא האלבום הרביעי ואלבום חג המולד הראשון של הזמרת מריה קארי. האלבום שוחרר ב-1 בנובמבר 1994 על ידי חברת התקליטים קולומביה רקורדס. האלבום משלב בתוכו גרסאות כיסוי לשירי חג מולד ידועים ביחד עם שירים מקוריים.

קארי החליטה לעבוד על האלבום עם וולטר אפאנאסייף שכתב עם קארי את כל השירים המקוריים של האלבום ועזר לה לתת פרשנות משלה לגרסאות הכיסוי אותם עשתה לאלבום. שירי האלבום עוסקים כולם בנושא של חג המולד והאלבום מכיל בין היתר גם מוזיקת R&B וגוספל בנוסף למוזיקה בסגנון חג המולד.

## רקע
קארי הביעה את אמונתה באלוהים ובקשר שלה בין מוזיקה ורוחניות, והרגישה שהאלבום הוא סוף סוף דרך להציג את המיסטיקה שלה למוזיקה. לאחר שחרור אלבומה השלישי היו ספקולציות כי קארי עובדת על אלבום חדש אך עד אוקטובר 1994 לא היה ידוע בוודאות אם זה נכון.

רק חודש לפני שחרור האלבום בילבורד הודיעו על שחרורו באופן רשמי. המבקרים היו המומים ותהו האם הצלחתה של קארי תמשיך לאור התפנית המוזיקלית. אך קארי לא הקשיבה לספקולציות והמשיכה לעבוד על האלבום. בסופו של דבר הצלחת האלבום הייתה אדירה כאשר האלבום הפך לאלבום חג המולד הנשי הנמכר ביותר בהיסטוריה בעולם.

## סינגלים והצלחה
מתוך האלבום יצאו 3 סינגלים: "All I Want for Christmas Is You", שיר מקורי של קארי שהפך לשיר חג המולד הנשי הנמכר ביותר בהיסטוריה, "Joy to the World" ו-"" ששניהם היו גרסאות כיסוי.

השיר המצליח ביותר מהאלבום "All I Want for Christmas Is You" שבר גם שיא נוסף כאשר הפך לרינגטון הנמכר ביותר בארצות הברית. נכון לדצמבר 2015 האלבום מכר 5.5 מיליון עותקים בארצות הברית, ו-15 מיליון עותקים בכל העולם מה שהופך אותו לאלבום חג המולד הנשי הנמכר ביותר בהיסטוריה.

## רשימת רצועות

## מיקומי שיא

### מצעדי סוף שנה

## נתוני מכירות

## קישורים חיצוניים

## הערות שוליים

קטגוריה:אלבומי חג המולד מ-1994
קטגוריה:אלבומי מריה קארי
קטגוריה:אלבומים באנגלית
קטגוריה:אלבומים שהופקו על ידי וולטר אפאנאסייף
קטגוריה:אלבומי פלטינה כפולה ומעלה בארצות הברית
קטגוריה:אלבומי חברת קולומביה רקורדס